6.9.2022 г.
BG
Официален вестник на Европейския съюз
C 342/55 Сряда, 16 февруари 2022 r.
хуманното отношение към селскостопанските животни и системните научни постижения, като същевременно се работи по специфични за отделните видове директиви, като се вземат предвид естеството на стопанствата, различните етапи от живота на животните, практиките, които не са част от животновъдството, но се използват в стопанствата, традициите и регионалните условия, както и разнообразието на почвените и климатичните условия; 37. отбелязва, че действащото законодателство на ЕС относно хуманното отношение към животните не е всеобхватно и приканва Комисията да оцени необходимостта от специфично законодателство в областта на хуманното отношение към животните и неговото въздействие в светлината на най-новите научни познания за видовете, отглеждани за производство на храни, които понастоящем не са обхванати от специфично за отделните видове законодателство; отбелязва липсата на основаващи се на животните показатели за хуманно отношение към животните за Общата директива и Директива 2008/120/ЕО на Съвета относно свинете, Директива 2007/43/ЕО на Съвета относно бройлерите и Директива 1999/74/ЕО на Съвета относно кокошките носачки; признава също така липсата на количествено измерими изисквания за прилагането и мониторинга на условията на околната среда, като например качеството на въздуха (азот, CO2, прах), осветление (продължителност, яркост) и минимален шум, което засяга не само хуманното отношение към животните, но също така нарушава конкуренцията поради възможностите за тълкуване; призовава Комисията да създаде приложими и количествено измерими показатели, които следва да бъдат специфични за отделните видове и актуални от научна гледна точка; 38. настоятелно призовава Комисията да разясни рамката си за мониторинг на държавите членки, за да се гарантира, че се предприемат мерки срещу вредните практики, и да започне производства за установяване на неизпълнение на задължения от държава членка; подчертава значението на технологиите за прецизно животновъдство, включително потенциала на инструментите за наблюдение на здравето на животните и хуманното отношение към тях в стопанствата, които спомагат за предотвратяване и по-добър контрол на огнищата на болести в стопанствата; подчертава, че съществуват много фактори за процента на неспазване на законодателството в областта на хуманното отношение към животните, включително неприложими и количествено неизмерими показатели, свързани с животните; отбелязва, че честотата на инспекциите в държавите членки варира от минимум 1 % до максимум 30 %; изразява загриженост, че тази голяма разлика в честотата на инспекциите означава или неспазване на Регламента за контрол (19) или води до силен натиск върху земеделските стопани; ето защо призовава Комисията и държавите членки да хармонизират прилагането на Регламента относно контрола, за да уеднаквят честотата на инспекциите между държавите членки и секторите на животновъдството; призовава Комисията да докладва ежегодно на Парламента относно своите действия и действията на държавите членки за подобряване на хуманното отношение към животните, отглеждани в стопанства в ЕС; 39. изисква от Комисията да придружава всяко решение с научна и оценка на въздействието (включително екологичните, икономическите и социалните въздействия), която следва да отчита разнообразието на селскостопанските методи във всеки сектор в ЕС и да анализира положението от гледна точка както на животните (по видове и на различни етапи от производството), така и на земеделските стопани, с оглед да се вземат предвид очакванията на гражданите и да се създаде ефективна система за развъждане, за да се гарантира, че животните живеят в благоприятни условия, хуманното отношение към животните се зачита и земеделските стопани са икономически рентабилни; 40. подчертава, че държавите членки следва да предвидят подходящи режими за прилагане, които биха могли да бъдат хармонизирани между държавите членки, и че държавите членки трябва по всяко време да гарантират стриктното прилагане на законодателството на ЕС; призовава Комисията да представя редовно доклади на Парламента относно прилагането и изпълнението на законодателството на ЕС в областта на хуманното отношение към животните, които следва да установяват пропуските и да включват групиране на нарушенията по държави членки, по видове животни и по тип нарушения; 41. призовава Комисията да развие по-добро сътрудничество между всички съответни заинтересовани страни и да улесни диалога между различните заинтересовани страни в държавите членки, за да им даде възможност да обмислят колективно развитието на системите за животновъдство; насърчава споделянето на така наречените „добри“ практики между секторите на животновъдството и между държавите; призовава за разработването на инструменти за насърчаване на новаторите сред земеделските стопани да участват в проекти за развитие; призовава за участието на животновъдите и на учените в областта на благосъстоянието на животните (хуманното отношение към тях) на всички етапи от проучванията, извършвани в различните региони на Европа; изразява надежда, че документите за проучването и разпространението на добри практики ще бъдат преведени на всички езици на Европейския съюз; признава потенциала на програмата „Хоризонт Европа“ за научни изследвания и иновации и очаква подходящ баланс между държавите членки, що се отнася до проектите; поради това насърчава Комисията да насърчава ориентиран към резултатите подход, като подходяща среда за събиране на представители на държавите членки, научни органи, заинтересовани страни, земеделски стопани и НПО и за обмен на мнения и най-добри практики с оглед гарантирането на по-уеднаквено прилагане на бъдещото законодателство в областта на хуманното отношение към животните във всички държави членки, в съответствие с целите на Зеления пакт;
(19)
Регламент (EС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита (ОВ L 95, 7.4.2017 г., стр. 1).